Mag jy ’n inbreker in jou huis doodskiet? Ja, maar… | SAUK.co.za - Nuus.info
Mag jy ’n inbreker, wat jy in jou huis betrap, summier net doodskiet? Die kort antwoord is: Ja, jy mág ’n inbreker in jou huis skiet en selfs doodskiet. MAAR met dié antwoord saam kom ’n norring regsreëls en regsbeginsels wat ook weer in ’n paar woorde saamgevat kan word: wederregtelikheid en die redelike mens.
Philip de Bruin het die kenners gevra:
“Dit help jou niks om na die inbreker toe te stap nie en vir hom te sê: ‘Hallo, my naam is Tom Coetzee. Waarmee kan ek help? O, jy breek in? Nou beplan jy om my of my vrou of my kinders te beseer of te vermoor of te verkrag? Indien dit die geval is, wys my asseblief net gou eers jou wapen sodat ek ’n soortgelyke wapen kan gaan haal om myself mee te verdedig.’
“Teen daardie tyd is die huisbewoner natuurlik lankal ’n lyk. In ’n land soos Suid-Afrika, waar die howe geregtelik kennis kan neem van die geweldige aantal inbrake in die land waarvan die meeste met baie ernstige geweld gepaardgaan, sal die redelike mens se eerste gedagte wees dat hy homself, sy vrou en sy kinders moet beskerm teen ’n moontlike gewelddadige aanval.
“Daar word aan die hand gedoen dat X in so ’n situasie geregtig is om summier op die inbreker te skiet. Selfs al kom dit later aan die lig dat die inbreker ongewapen en fisiek swak was en maklik deur X oorrompel kon gewees het?…? is dit uiters onwaarskynlik dat ’n hof sal beslis dat X wederregtelik opgetree het deur na die inbreker te skiet.
ONTHOU: Jy bly die een wat dalk in die hof jou daad moet gaan verduidelik en dit regverdig!! Soos wat jy alleen agter jou wapen staan gaan jy dalk alleen in die hof ook staan – maak seker jy kan beide gevalle hanteer ?
Sien ook: Selfverdediging deel 2 en Noodhulp. Wanneer kan jy ‘n inbreker skiet?
« Geert Wilders gaan Skoonskip maak wanneer die Volk, PVV en hy wen op 15 Maart in Nederland
SAUK wens almal ‘n Onafhanklike Nuwe Jaar! »